STATVTVM est, vt pars illa noui Monasterij, quę ad sinistram partem post chorum sinistrū est, clericis vel laicis non pandatur, nec quibuslibet, vt fieri solebat præter Monachos, ad eam aliquo tēpore accessus sit: exceptis Dominicis diebus,  solemnibus Ecclesiæ festiuitatibus:  hoc tantum a principio horæ Tertiæ vsque ad finem maioris Missæ. Excipitur nox Natiuitatis Domini,  nox Apostolorum Petri  Pauli,  etiam nox illa quæ ad vincula Sancti Petri dicitur. Excipiuntur  peregrini omnes, qui causa orationis vel oblationis, altare maius, aut matutinale adire voluerint. Causa instituti huius fuit, vt quia fratres præter veterē Ecclesiā sancti Petri, non habebāt vbi quædā sacra  secretiora ad religiosos homines pertinentia exercere valerent, iam dictam illam nouæ Ecclesiæ partem sibi diebus  noctibus vendicarent, vbi sancta  secreta orationum aromata Deo assidue accenderent, frequentibus metanœis vel genuflexionibus pio conditori supplicarent, a tribus sæpe flagellis vel ob pœnitentiam, vel ad meritum augendum corpus attererent;  his ac similibus sacris studiis, velut in heremo, ab hominum remoti conspectibus, incessanter se, suosque Domino commendarent.